సెప్టెంబరు త్రైమాసికంలో రూ.385 కోట్ల నష్టంరూ.19,839 కోట్లకు చేరిన స్థూల ఎన్పిఎలుహైదరాబాద్ (ఆంధ్రజ్యోతి బిజినెస్): ప్రభుత్వ రంగంలోని ఆంధ్రా బ్యాంక్ మళ్లీ నష్టాల్లోకి అడుగుపెట్టింది.  మొండి బకాయిలు (ఎన్పిఎ) గణనీయంగా పెరిగిపోవటంతో సెప్టెంబరుతో ముగిసిన ద్వితీయ త్రైమాసికంలో బ్యాంకు ఏకంగా 385 కోట్ల రూపాయల నికర నష్టాలను మూటగట్టుకుంది. గత ఏడాది ఇదే త్రైమాసికంలో బ్యాంకు 51 కోట్ల రూపాయల నికర లాభాన్ని ఆర్జించింది. ప్రస్తుత ఆర్థిక సంవత్సరం తొలి త్రైమాసికం (ఏప్రిల్-జూన్)లో  కూడా మొండి బకాయిలు పెరిగినప్పటికీ 40.42 కోట్ల రూపాయల నికర లాభాన్ని నమోదు చేసింది. బ్యాంకు కాగా త్రైమాసిక సమీక్షా కాలంలో బ్యాంకు మొత్తం రాబడులు కూడా స్వల్పంగా 0.75 శాతం తగ్గి 5,043 కోట్ల రూపాయల నుంచి 5,005 కోట్ల రూపాయలుగా నమోదయ్యాయి.  ఈ కాలంలో మొండి బకాయిల కోసం చేసిన కేటాయింపులు ఏకంగా 69.36 శాతం వృద్ధితో 992 కోట్ల రూపాయల నుంచి 1,680 కోట్ల రూపాయలకు దూసుకుపోయాయి. జూలై-సెప్టెంబరు త్రైమాసికంలో బ్యాంకు స్థూల ఎన్పిఎలు 11.49 శాతం (16,263 కోట్ల రూపాయలు) నుంచి 13.27 శాతానికి (19,839 కోట్ల రూపాయలు) పెరిగాయి. ఇదే సమయంలో నికర ఎన్పిఎలు 9,411 కోట్ల రూపాయల (6.99 శాతం) నుంచి 10,574 కోట్ల రూపాయల (7.55 శాతం)కు పెరిగాయి. ప్రొవిజన్ కవరేజ్ నిష్పత్తి కూడా 50.41 శాతం నుంచి 55.25 శాతానికి పెరిగింది. కాగా సమీక్షా కాలంలో బ్యాంకు మొత్తం వ్యాపారం 7.8 శాతం వృద్ధితో 3,19,613 కోట్ల రూపాయల నుంచి 3,44,032 కోట్ల రూపాయలకు చేరుకుంది. నికర వడ్డీ రాబడి 10.46 శాతం వృద్ధి చెంది 1,359 కోట్ల రూపాయల నుంచి 1,501 కోట్ల రూపాయలకు పెరిగింది. నికర వడ్డీ మార్జిన్లు 3.21 శాతంగా ఉంది. ప్రాధాన్యతా రంగానికి ఇచ్చిన అడ్వాన్సులు 3.48 శాతం వృద్ధితో 59,187 కోట్ల రూపాయలకు, రిటైల్ అడ్వాన్సులు 28 శాతం వృద్ధితో 32,526 కోట్ల రూపాయలకు చేరుకున్నట్లు ఆంధ్రా బ్యాంక్ తెలిపింది.
septembaru traimaasikamlo roo.385 kotla nashtamruu.19,839 kotlaku cherina sthoola enpieluhaidarabad (aandhrajyoti bijines): prabhutva rangamlooni andhra bank malli nashtaalloki adugupettindi.  mondi bakaayilu (npm) gananeeyamgaa perigipovatamto septembarutho mugisina dviteeya traimaasikamlo byaanku ekamgaa 385 kotla roopaayala nikara nashtaalanu mootagattukundi. gatha edaadi ide traimaasikamlo byaanku 51 kotla roopaayala nikara labhanni aarjinchindi. prastuta aardhika samvatsaram toli traimaasikam (epril-joon)loo  kuudaa mondi bakaayilu periginappatiki 40.42 kotla roopaayala nikara labhanni namodu chesindi. byaanku kaga traimaasika sameeksha kaalamlo byaanku mottam raabadulu kuudaa swalpamgaa 0.75 saatam taggi 5,043 kotla roopaayala nunchi 5,005 kotla roopaayalugaa namodayyayi.  ee kaalamlo mondi bakaayila kosam chesina ketayimpulu ekamgaa 69.36 saatam vruddhitho 992 kotla roopaayala nunchi 1,680 kotla roopaayalaku doosukupoyaayi. juulai-septembaru traimaasikamlo byaanku sthoola nsplu 11.49 saatam (16,263 kotla roopaayalu) nunchi 13.27 saataaniki (19,839 kotla roopaayalu) perigaayi. ide samayamlo nikara nsplu 9,411 kotla roopaayala (6.99 saatam) nunchi 10,574 kotla roopaayala (7.55 saatam)ku perigaayi. provision kavarej nishpatti kuudaa 50.41 saatam nunchi 55.25 saataaniki perigindi. kaga sameeksha kaalamlo byaanku mottam vyaparam 7.8 saatam vruddhitho 3,19,613 kotla roopaayala nunchi 3,44,032 kotla roopaayalaku cherukundi. nikara vaddi rabadi 10.46 saatam vruddhi chendi 1,359 kotla roopaayala nunchi 1,501 kotla roopaayalaku perigindi. nikara vaddi maarjinlu 3.21 saatamgaa undi. praadhaanyataa rangaaniki ichina advaansulu 3.48 saatam vruddhitho 59,187 kotla roopaayalaku, retile advaansulu 28 saatam vruddhitho 32,526 kotla roopaayalaku cherukunnatlu andhra bank telipindi.